जवाहिरी बना अल कायदा का नया सरगना  
कुख्यात आतंकी ओसामा बिन लादेन के मारे जाने के बाद अंतरराष्ट्रीय आतंकी संगठन अल कायदा ने अमान अल जवाहिरी को अपना सरगना नियुक्त किया है।
कुख्यात आतंकवादी ओसामा बिन लादेन के मारे जाने के बाद अंतरराष्ट्रीय आतंकवादी संगठन अल कायदा ने अमान अल जवाहिरी को अपना सरगना नियुक्त किया है। यह जानकारी अल कायदा की ओर से जारी बयान में दी गई है। लादेन गत 2 मई को पाकिस्तान के ऐबटाबाद में अमेरिकी कमांडो दस्ते की कार्रवाई में मारा गया था।  अल कायदा की ओर से जारी बयान में कहा गया कि शेख डॉक्टर अमान अल-जवाहिरी ने संगठन के अमीर की जिम्मेदारी संभाल ली है। अल्लाह उन्हें रास्ता दिखाए। कुछ लोग जवाहिरी को अमेरिका पर हुए 9/11 के हमले का षडयंत्रकारी मानते हैं।  वह बरसों तक लादेन का सहायक रहा और महज सप्ताह भर पहले ही उसने चेतावनी दी थी कि लादेन अपनी कब्र से भी अमेरिका को डराना जारी रखेगा।